Sigrid Helliesen Lund

Sigrid Helliesen Lund () var ein norsk fredsforkjempar. Ho er kjend for sin humanitære innsats gjennom mesteparten av 1900-talet, og spesielt motstanden mot okkupasjonen av Noreg under andre verdskrigen.
 Arbeidet med å redde jødar under  gjorde at ho posthumt fekk utmerkinga Righteous Among the Nations.

 Liv og virke 
Bakgrunn
Lund vaks opp i ein gjestfri heim, som var open for kunstnarar og intellektuelle på den tida, og utvikla tidleg eit sterkt sjølvstende, og nekta blant anna å bli konfirmert i Den norske kyrkja. Ho tok examen artium i 1911, og studerte deretter  i Kristiania, Bayreuth, og Paris. Ho hadde debutkonserten sin som songar i 1918, i Oslo. Men ho utvikla ein sjukdom i andedråttsorgana som gjorde det umogleg å ta songkarrieren vidare.

Yrke før og under andre verdenskrigen
Lund gifta seg med Diderich H. Lund i 1923. Dei fekk to born. Ho byrja den humanitære innsatsen sin i 1927 mens ho budde med familien sin i Odda. Der protesterte ho mot det ho oppfatta som uakseptabel klasseskilnad. Etter at ho vitja Tyskland i 1934, blei ho med i Internasjonal Kvinneliga for Fred og Fridom i 1935. Ho blei også påverka til å byrje arbeidet for flyktningar. Ho var aktiv i Nansenhjelpen og heldt fram med innsatsen sin i det okkuperte Noreg under andre verdskrigen, samstundes som ho også starta sin innsats for born med spesielle behov.

Hausten 1939 reiste Lund til Praha for å bringe 37 jødiske barn til Noreg på sommarleir. Ettersom forholda for jødar i heimlandet til borna blei stadig verre, fekk foreldra til borna tilbod om å la dei bli verande i Noreg. Fjorten born blei igjen her i landet. Den tysk-russiske barnepsykologen  blei overtalt til å starte ein barneheim der borna kunne bu, og Sigrid Helliesen Lund blei ein støttespelar for den jødiske barneheimen i Oslo. Ho spelte også ei sentral rolle då borna blei smugla over til Sverige hausten 1942, og dimed slapp unna Holocaust. Dokumentarfilmen til filmskaparen , , handlar om denne redningsaksjonen.

Som pasifist var Lund elles aktiv blant kvekarane under krigen.

I februar 1944 måtte Lund sjølv flykte frå Noreg til Sverige, der ho fekk kapteinsgrad med ansvar for velferdsstatens tenester for nordmenn som var blitt repatriert frå konsentrasjonsleirane til nazistane. Ho heldt fram med dette arbeidet etter krigen, og utvida arbeidet til å også omfatte handelsflåten. Ho var også den fyrste leiaren av Redd Barna i Noreg.

Sigrid Helliesen Lund slutta seg formelt til kvekarsamfunnet i Oslo i 1947, og blei ein leiande skikkelse innanfor det globale kvekarsamfunnet.

Kjelder


Denne artikkelen bygger på «Sigrid Helliesen Lund» frå , den 30. mars 2024.

Kategori:Norske motstandsfolk
Kategori:Holocaust i Noreg